CELEX: 62020CA0277
Language: da
Date: 2021-09-09 00:00:00
Title: Sag C-277/20: Domstolens dom (Første Afdeling) af 9. september 2021 — Procedure indledt af UM (anmodning om præjudiciel afgørelse fra Oberster Gerichtshof — Østrig) [Præjudiciel forelæggelse – retligt samarbejde i civile sager – arv – forordning (EU) nr. 650/2012 – artikel 3, stk. 1, litra b) – begrebet »aftale om arv« – anvendelsesområde – aftale om overdragelse af fast ejendom ved dødfald – artikel 83, stk. 2 – lovvalg – overgangsbestemmelser]

22.11.2021   
            
            
               DA
            
            
               Den Europæiske Unions Tidende
            
            
               C 471/8
            
         
      Domstolens dom (Første Afdeling) af 9. september 2021 — Procedure indledt af UM (anmodning om præjudiciel afgørelse fra Oberster Gerichtshof — Østrig)
      (Sag C-277/20) (1)
      
      (Præjudiciel forelæggelse - retligt samarbejde i civile sager - arv - forordning (EU) nr. 650/2012 - artikel 3, stk. 1, litra b) - begrebet »aftale om arv« - anvendelsesområde - aftale om overdragelse af fast ejendom ved dødfald - artikel 83, stk. 2 - lovvalg - overgangsbestemmelser)
      (2021/C 471/09)
      Processprog: tysk
      
         Den forelæggende ret
      
      Oberster Gerichtshof
      
         Parter i hovedsagen
      
      
         Sagsøger: UM
      
         Procesdeltagere: HW, som bestyrer af boet efter ZL, Marktgemeinde Kötschach-Mauthen og Finanzamt Spittal Villach
      
         Konklusion
      
      
                  1)
               
               
                  Artikel 3, stk. 1, litra b), i Europa-Parlamentets og Rådets forordning (EU) nr. 650/2012 af 4. juli 2012 om kompetence, lovvalg, anerkendelse og fuldbyrdelse af retsafgørelser vedrørende arv og om accept og fuldbyrdelse af officielt bekræftede dokumenter vedrørende arv og om indførelse af et europæisk arvebevis skal fortolkes således, at en aftale, hvorefter en person bestemmer, at der skal ske en fremtidig overdragelse — ved vedkommendes død — af ejendomsretten til en fast ejendom, som den pågældende ejer, til de andre aftaleparter, udgør en »aftale om arv« som omhandlet i denne bestemmelse.
               
            
                  2)
               
               
                  Artikel 83, stk. 2, i forordning nr. 650/2012 skal fortolkes således, at bestemmelsen ikke finder anvendelse på prøvelsen af gyldigheden af et lovvalg, der blev truffet før den 17. august 2015, og som alene regulerer en aftale om arv som omhandlet i denne forordnings artikel 3, stk. 1, litra b), indgået med hensyn til et bestemt gode tilhørende afdøde, og ikke hele arven efter afdøde.
               
            
         (1)  EUT C 313 af 21.9.2020.